Návrh na vydanie rozhodnutia vlády SR, že stavba „Výrobné, logistické, servisné a vývojové centrum Samsung“ je významnou investíciou,  ktorej uskutočnenie je vo verejnom záujme

1. Predmet žiadosti
 
V súlade s ustanovením § 3 odstavca 1 zákona č. 175/1999 Z. z. o niektorých opatreniach týkajúcich sa prípravy významných investícii a o doplnení niektorých zákonov Samsung Electronics Slovakia s.r.o., so sídlom Hviezdoslavova 807, Galanta 924 27, IČO: 36 249 564 zapísaná v obchodnom registri Okresného súdu Trnava v oddieli: Sro, vl. č. 13528/T (ďalej len žiadateľ) žiada o vydanie osvedčenia o významnej investícii pre investíciu s názvom "Výrobné, logistické, servisné a vývojové centrum Samsung".

Zároveň požaduje, aby Ministerstvo hospodárstva Slovenskej republiky vydalo osvedčenie tak, aby pre pozemky špecifikované v Prílohe č. 4, potrebné pre ďalšiu etapu výstavby závodu v katastrálnom území Galanta vzniklo právo na usporiadanie vlastníckych vzťahov a urýchlené stavebné konanie v prospech žiadateľa. Žiadateľ svoju žiadosť odôvodňuje nasledovne:

Investičné aktivity spoločnosti Samsung Electronics Slovakia s.r.o., z vecného a časového hľadiska sú rozdelené na dve etapy, ktoré sú nerozlučne späté a navzájom podmienené, pričom celkový súčet finančných prostriedkov plánovaných na ich realizáciu predstavuje        3 011 mil. Sk. 

Prvá etapa 

Spoločnosť Samsung Electronics Slovakia s.r.o., v roku 2002 odkúpila a zrekonštruovala výrobné haly bývalých Nábytkárskych závodov v Galante v ktorých koncom roka začala vyrábať PC monitory. Súčasťou tejto etapy bolo vybudovanie ďalšieho výrobného závodu na prelome rokov 2003 a 2004 a dnes závody už produkujú PC monitory, LCD a plazmové TV prijímače a ďalšie produkty spotrebnej elektroniky. Táto etapa sa dokončuje v týchto mesiacoch a výsledkom sú dva výrobné závody s príslušnými infraštruktúrami. V súčasnosti prebiehajú intenzívne prípravy ďalšej etapy, ktorej spustenie je základným predpokladom pre plnohodnotné využitie investičného zámeru (výroba, logistika, výskum-vývoj a servis) ako celku. Základné obchodno-technické parametre prvej etapy investície sú následovné:.

Objem investícií 				                                                               v mil. Sk
Kategória	2002	2003	2004	Súčet	
Pozemky, budovy	136	75	616	727	
Technológie	55	410	370	735	
Ostatné	20	109	170	299	
Celkom	211	594	1156	1961	

Celková zamestnanosť 				                                              zamestnanci
Zamestnanosť	2002	2003	2004	
Celkový počet zamestnancov	186	1100	2 200	

Obrat a objem výroby 			                                                               v tis. ks
Kategória	2002	2003	2004	
Monitor	66	1 528	3 300	
TV prijímače	-	 172	   650	
Tlačiarne	-	-	   300	
DVD	-	-	   500	
Celkom	66	1700	4 750	
Obrat	227 mil. Sk	8 mld. Sk	39 mld. Sk	

Druhá etapa  

Účelom druhej etapy je vytvoriť predpoklady ďalšieho nárastu produkcie výrobných závodov a zároveň vytvorenie prostredia pre realizáciu nadväzujúcich aktivít s vyššou pridanou hodnotou a to v oblasti logistiky a súvisiacich služieb, servisného centra pre niektoré a výrobky spoločnosti pre celú Európu a výskumných kapacít pre výrobky určené na Európsky trh. 

1.) Objem investičných prostriedkov na uskutočnenie investície "Výrobné, logistické, servisné a vývojové centrum Samsung" je plánovaný vo výške 3 011 mil. Sk. Ku dňu podania žiadosti je  preinvestovaných 1 961 mil. Sk v rámci prvej etapy a výsledkom sú už produkujúce výrobné závody. Realizácia druhej etapy investície sa plánuje v dvoch fázach.

2.) Objem výroby v Samsung Electronics Slovakia s.r.o., je plánovaný vo výške 10 mil. kusov v roku 2006. Závod v roku 2006 vyprodukuje obrat vo výške 90 mld. Sk. 

Kategória	2003	2004	2005	2006	
Monitor	1,528	3,300	3,500	4,000	
TV prijímače	172	650	1,750	2,000	
Tlačiarne	-	300	900	1,500	
DVD	-	500	1,500	2,500	
Celkom	1,700	4,750	7,650	10,000	
Obrat	8 mld. Sk	39 mld. Sk	65 mld. Sk	90 mld. Sk	

3.) Druhá etapa investície spoločnosti Samsung Electronics Slovakia s.r.o., vytvorí celkom 900 nových pracovných príležitostí do roku 2010 v regióne Galanta. V prvom a druhom závode pracuje ku dňu podania žiadosti už viac ako 2 200 zamestnancov. Po ukončení stavby "Výrobné, logistické, servisné a vývojové centrum Samsung" sa tento počet ku koncu roka 2010 zvýši na 3 100 zamestnancov, čo výrazne prispeje k zníženiu regionálnej nezamestnanosti a zároveň vytvorí ďalšie pracovné miesta naviazané na zvýšenú ekonomickú aktivitu spoločnosti Samsung Electronics Slovakia s.r.o. Väčšina nových pracovných miest bude vytvorená v rámci plánovaného servisného a výskumného centra, kde bude požiadavka na vysokú kvalifikáciu pracovníkov. 

Celková nová zamestnanosť	                                                                     zamestnanci
	2005	2006	2007	2008	2009	2010	
 Logistické centrum	200	250	300	300	300	350	
 Výskumné centrum	-	50	100	150	200	300	
 Servisné centrum	-	200	250	250	250	250	
Noví zamestnanci celkom	200	500	550	700	750	900	

4.) Okolo 95 % výstavby "Výrobné, logistické, servisné a vývojové centrum Samsung“ budú realizovať dodávatelia so sídlom na území Slovenskej republiky

2. Charakteristika žiadateľa

Obchodné meno:		Samsung Electronics Slovakia s.r.o.
Sídlo:				Hviezdoslavova 807
IČO:				36 249 564
Zápis v Obchodnom registri:	Okresný súd Trnava v oddieli: Sro, vl. č. 13528/T, 
Základné imanie:		971 051 000,- Sk, rozsah splatenia: 971 051 000,- Sk

Predmet činnosti:
-	kúpa tovaru na účely jeho predaja konečnému spotrebiteľovi (maloobchod) v rozsahu voľnej živnosti
-	kúpa tovaru na účely jeho predaja iným prevádzkovateľom živnosti (veľkoobchod) v rozsahu voľnej živnosti
-	výroba elektrónok, trubíc a iných elektronických súčiastok
-	výroba rozhlasových a televíznych vysielačov, telefónnych a ďalekopisných prístrojov
-	výroba rozhlasových a televíznych prijímačov, prístrojov na záznam a reprodukciu zvuku a obrazu

3. Predstavenie investora

Obchodné meno:				Samsung Electronics CO., Ltd
Sídlo:						Suwon City, Kyungki-Do, Južná Kórea
Počet zamestnancov:				89 000
Ročný obrat:					47 mld USD
Výrobné podniky a obchodné zastúpenia:	67 krajín
Pozícia Samsung Electronics na svetovom trhu:
svetová jednotka vo výrobe pamäťových čipov, počítačových a LCD monitorov
 
Kórejská spoločnosť Samsung Electronics bola založená v roku 1969 a dnes zamestnáva cca 89 tisíc ľudí v 67 krajinách. Minuloročný obrat spoločnosti dosiahol takmer 47 mld. USD. Spoločnosť sa radí medzi prvú desiatku elektronických firiem na svete. Je svetovou jednotkou vo výrobe pamäťových čipov, počítačových a LCD monitorov. Samsung Electronics Slovakia, s.r.o., začala na Slovensku vyrábať PC monitory v roku 2002 a dnes zamestnáva viac ako 2 200 pracovníkov.

4. Stručný popis projektu 

Celková druhá etapa investície spoločnosti  Samsung Electronics Slovakia s.r.o., predstavuje 1 050 mil. Sk a pozostáva z dvoch fáz: 

Prvá fáza - spoločnosť v priebehu rokov 2005-2006 vybuduje logistické centrum pre strednú a východnú Európu v hodnote 400 mil. Sk.

Druhá fáza - spoločnosť vybuduje v rokoch 2006-2010 servisné centrum pre východnú Európu a centrum výskumu a vývoja pre Európu, v hodnote 650 mil. Sk.

Objem nových investícií 			                                                             v mil. Sk
Typ Investície	Logistické centrum	Servisné centrum	Výskumno-vývojové centrum	Celkom	
Budovy, infraštruktúra	192	130	130	452	
Technické zariadenia	208	150	240	598	
Celkom	400	280	370	1050	

 Príprava územia

Jedná sa o územie vo vlastníctve súkromných vlastníkov, Slovenského pozemkového fondu a neznámych vlastníkov, ktorých majetok spravuje SPF. Predmetné územie má podľa platného územného plánu mesta Galanta slúžiť pre služby a veľkosklady.

Na predmetnom území spoločnosť Samsung Electronics Slovakia s.r.o., plánuje vybudovať nové logistické centrum pre strednú a východnú Európu, nový sklad vstupného materiálu, servisné centrum pre východnú Európu a centrum výskumu a vývoja pre Európu .

Objektová sústava, urbanistické a architektonické riešenie

Projekt sa skladá zo šiestich objektov, obslužných plôch a infraštruktúry – viď. situačný výkres širších vzťahov v Prílohe č.6.

•	Logistické centrum pre strednú a východnú Európu 

Stavebné objekty
Jedná sa o nasledovné stavebné objekty :
Sklad logistického centra s administratívnou časťou. 
Parkoviská pre kamióny, kontajnery a osobné vozidlá.

Popis objektu – sklad logistického centra

Navrhovaná stavba je skeletová konštrukcia z oceľových stĺpov a priehradových väzníkov, zastrešená bortenou plochou strechou z trapézových plechov a bitúmenovou krytinou. Postavená bude na pôdoryse obdĺžnika s maximálnymi vonkajšími rozmermi 120x216 m. Výška objektu bude cca 10 m. 
Obvodový plášť bude z trapézových plechov, výplne otvorov (okná, dvere) plastové a hliníkové. Povrchy budú upravené hladkými omietkami, v sociálnej časti keramickými obkladmi a podlahami. Podlaha skladovej haly bude betónová pancierová s náterom. Hala bude osvetlená strešnými svetlíkmi a umelým svetlom, sociálne a administratívne priestory budú osvetlené priamo denným svetlom a umelým svetlom a vetrateľné oknami. Hala bude klimatizovaná.

V interiéri skladovej haly budú skladové priestory, príslušné technické zariadenia spolu s expedičnými a nakladacími priestormi a od týchto priestorov oddelené sociálno-hygienické priestory pre zamestnancov.

Obslužná infraštruktúra

Na severnej a južnej strane budú nakladacie rampy, na juhovýchodnej bude umiestnená administratívna časť. Na juhozápadnej strane haly bude vnútro areálové parkovisko pre kamióny.

Základné ukazovatele stavby

	Popis						Označenie	              Výmera
Celková plocha skladovej haly		     B2		            25 920 m2
	Parkovisko nákladných vozidiel		     P3		              5 768 m2
	Nakladacie rampy				     L3, L4		  3 400 m2

•	Sklad vstupného materiálu

Stavebné objekty
Jedná sa o nasledovné stavebné objekty :
Sklad vstupného materiálu s administratívnou časťou. 
Parkoviská pre kamióny a osobné vozidlá.

Popis objektu – sklad vstupného materiálu

Navrhovaná stavba je skeletová konštrukcia z oceľových stĺpov a priehradových väzníkov, zastrešená bortenou plochou strechou z trapézových plechov a bitúmenovou krytinou. Postavená bude na pôdoryse obdĺžnika s maximálnymi vonkajšími rozmermi 96x216 m. Výška objektu bude cca 10 m. 

Obvodový plášť bude z trapézových plechov, výplne otvorov (okná, dvere) plastové a hliníkové. Povrchy budú upravené hladkými omietkami, v sociálnej časti keramickými obkladmi a podlahami. Podlaha skladovej haly bude betónová pancierová s náterom. Hala bude osvetlená strešnými svetlíkmi a umelým svetlom, sociálne a administratívne priestory budú osvetlené priamo denným svetlom a umelým svetlom a vetrateľné oknami. Hala bude klimatizovaná.

V interiéri skladovej haly budú skladové priestory, príslušné technické zariadenia spolu s expedičnými a nakladacími priestormi a od týchto priestorov oddelené sociálno-hygienické priestory pre zamestnancov.

Obslužná infraštruktúra

Na západnej a južnej strane budú nakladacie rampy, na juhovýchodnej bude umiestnená administratívna časť. Na severnej strane haly bude vnútro areálové parkovisko pre kamióny.

Základné ukazovatele stavby
	Popis						Označenie	        Výmera
Celková plocha skladovej haly		    B1		      20 736 m2
	Parkovisko nákladných vozidiel		    P2		        5 768 m2
	Nakladacie rampy				    L1, L2	        3 225 m2
	Parkovisko osobných vozidiel		    P1		        1 224 m2

•	Výskumno-vývojové centrum.

Stavebné objekty
Jedná sa o nasledovné stavebné objekty :
Budova výskumno-vývojového centra
Parkovisko pre osobné vozidlá,

Popis objektu – budova výskumno-vývojového centra

Navrhovaná stavba je skeletová konštrukcia z oceľových stĺpov a priehradových väzníkov, štvorpodlažná a zastrešená bortenou plochou strechou z trapézových plechov a bitúmenovou krytinou. Postavená bude na pôdoryse obdĺžnika s maximálnymi vonkajšími rozmermi 80x110 m. Výška objektu bude cca 10 m. 

Obvodový plášť bude z trapézových plechov, výplne otvorov (okná, dvere) plastové a hliníkové. Povrchy budú upravené hladkými omietkami, v sociálnej časti keramickými obkladmi a podlahami. Podlaha haly bude betónová s PVC podlahovinou. Priestory budovy budú osvetlené priamo denným a aj umelým svetlom. Priestory budú klimatizované.

V interiéri výskumno-vývojového centra budú príslušné technické zariadenia a laboratória spolu s a nakladacími priestormi a od týchto priestorov oddelené sociálno-hygienické priestory pre zamestnancov.

Obslužná infraštruktúra

Na západnej a severnej strane budú parkoviská pre osobné vozidlá.

Základné ukazovatele stavby
	Popis								Označenie	Výmera
Celková plocha budovy výskumno-vývojového centra	      B3		8 800 m2
	Parkovisko osobných vozidiel				      P4, P6	2 626 m2

•	Servisné centrum pre východnú Európu

Stavebné objekty
Jedná sa o nasledovné stavebné objekty :
Budova servisného centra
Parkovisko pre osobné vozidlá
Popis objektu – budova servisného centra 

Navrhovaná stavba je skeletová konštrukcia z oceľových stĺpov a priehradových väzníkov, štvorpodlažná a zastrešená bortenou plochou strechou z trapézových plechov a bitúmenovou krytinou. Postavená bude na pôdoryse obdĺžnika s maximálnymi vonkajšími rozmermi 60x90 m. Výška objektu bude cca 10 m. 

Obvodový plášť bude z trapézových plechov, výplne otvorov (okná, dvere) plastové a hliníkové. Povrchy budú upravené hladkými omietkami, v sociálnej časti keramickými obkladmi a podlahami. Podlaha budovy bude betónová s PVC podlahovinou. Priestory budovy budú osvetlené priamo denným a aj umelým svetlom. Priestory budú klimatizované.

V interiéri servisného centra budú príslušné technické zariadenia a laboratória spolu s a nakladacími priestormi a od týchto priestorov oddelené sociálno-hygienické priestory pre zamestnancov.

Obslužná infraštruktúra

Na západnej a severnej strane budú parkoviská pre osobné vozidlá.

Základné ukazovatele stavby
	Popis							Označenie	          Výmera
Celková plocha budovy servisného centra		      B4		           5 400 m2
	Parkovisko osobných vozidiel			      P5, P7	           3 504 m2

•	Parkovisko pre kontajnery

Popis objektu – parkovisko pre kontajnery 
Navrhovaný objekt je asfaltová plocha dimenzovaná pre nosnosť 20t/m2.

Základné ukazovatele stavby
	Popis							Označenie	         Výmera
Celková plocha parkoviska pre kontajnery		       Y1	        13 844 m2

•	Just in time (JIT) sklad 

Stavebné objekty
Jedná sa o nasledovný stavebný objekt :
Sklad JIT,

Popis objektu – sklad vstupného materiálu

Navrhovaná stavba je skeletová konštrukcia z oceľových stĺpov a priehradových väzníkov, zastrešená oceľovou sedlovou strechou. Postavená bude na pôdoryse obdĺžnika s maximálnymi vonkajšími rozmermi 24x60 m. Výška objektu bude cca 8 m. 

Obvodový plášť bude z trapézových plechov, výplne otvorov (okná, dvere) plastové a hliníkové. Povrchy budú upravené maľbou. Podlaha skladovej haly bude betónová pancierová s náterom. Hala bude osvetlená strešnými svetlíkmi a umelým svetlom.

V interiéri skladovej haly budú skladové priestory a príslušné technické zariadenia.

Základné ukazovatele stavby
            Popis  						Označenie		  Výmera
Celková plocha skladovej haly		      B5		             1 440 m2

•	Pomocné objekty - Komunikácie, vrátnice

Popis

Komunikácie
Navrhovaná činnosť si vyžaduje dobudovať areálovú dopravnú sieť a príslušné parkoviská pre kamióny a kontajnery v priamej priestorovej a funkčnej nadväznosti na dopravnú štruktúru existujúceho závodu.

Ide predovšetkým o vybudovanie obslužnej komunikácie po obvode navrhovaných skladových hál a ostatných stavebných objektov tak, aby bolo možné zásobovanie hál dovážaným tovarom a možné nakladanie a odvoz hotových balených a paletovaných výrobkov. 

Komunikácie budú dimenzované s ohľadom na frekvenciu vyťaženia a zaťaženia povrchu vozovky ťažkými nákladnými vozidlami. Novovybudované komunikácie budú integrované do areálovej dopravnej sieti a budú nadväzovať jednak na plánovaný privádzač na štátnu komunikáciu I/75 a tak isto na mestské komunikácie s vyústením na križovatku ulíc Priemyselnú/Parková.

Vrátnice
Jedná sa o prestrešené objekty pre strážnu službu s príslušným vybavením. Plánujeme vybudovať dve nové vrátnice, jednu pre vyústenie vnútro areálových komunikácií na križovatku ulíc Priemyselnú/Parková a druhú na plánovaný privádzač na štátnu komunikáciu I/75.

Základné ukazovatele objektov
            Popis 						                       Výmera	
Celková plocha komunikácií					59 500 m2
Celková výmera ostatných nespevnených plôch		44 401 m2

5. Finančné zabezpečenie

Financovania novej fázy investičného projektu spoločnosti Samsung Electronics       Slovensko  s.r.o., bude výlučne z vlastných zdrojov a to formou kapitálového vstupu vlastníka do základného imania spoločnosti o predpokladanú výšku investičných nákladov. 

6. Špecifikácia nákladov, technicko-ekonomické parametre	         (údaje v mil. Sk)

	Logistické centrum	Servisné centrum	Výskumno-vývojové centrum	Celkom	
Budovy, infraštruktúra	192	130	130	452	
Technické zariadenia	208	150	240	598	
Celkom	400	280	370	1050	
								
7. Územný plán lokality

Mestské zastupiteľstvo v Galante podľa § 6 ods. 1 zákona číslo 369/1990 Z. z. o obecnom zariadení v znení neskorších predpisov a podľa § 27 ods. 2 zákona číslo 50/1976 Z. z o územnom plánovaní a stavebnom poriadku v znení neskorších predpisov vydalo všeobecne záväzné nariadenie (tvorí Prílohu č. 8).

V bode 5 sa píše : Priemyselnú výrobu a plochy pre podnikateľské aktivity sústrediť do navrhovaných plôch na južnom a juhovýchodnom okraju mesta v lokalitách č. 59 – 66.

8. Situácia stavby- širšie vzťahy

Je uvedená v Prílohe č. 6. 

Súhrnné rozloženie jednotlivých objektov

Typ plochy	Označenie objektu	     Výmera (m2)	
Skladové haly	B1, B2, B5	          48 096	
Priestory určené pre vývoj	B3	            8 800	
Priestory určené pre servis	B4	            5 400	
Parkoviská pre nákladné vozidlá	P2, P3,	          11 536	
Parkoviská pre osobné vozidlá	P1, P4, P5, P6, P7	            7 354	
Nakladacie rampy	L1, L2, L3, L4	            6 625	
Odstavná plocha pre kontajnery	Y1	          13 844	
Celková plocha komunikácii
Ostatné nespevnené plochy 		          59 500
          44 401	
CELKOM	        205 556 	

9. Geometrický plán 

Geometrické plány 0-0/12, 0-0/13, 0-0/14, 0-0/14, 0-0/21, 0-0/23 a úradne overené správou katastra v Galante sú v Prílohe č. 5. Pre lepšiu orientáciu sme priložili výkres z digitálnej katastrálnej mapy ROEP – viď Prílohu č. 9.